b'\n_START_ARTICLE_\nQF 2 naulan Mk VIII\n_START_PARAGRAPH_\nQF 2 naulan Mk VIII oli Britannian kuninkaallisen laivaston 40 millimetrin ilmatorjuntatykki._NEWLINE_Laivasto havaitsi nopeasti ampuvan moniputkisen l\xc3\xa4hitorjunta-aseen tarpeen. Aseen suunnittelu alkoi vuonna 1923 ja se pohjautui edelt\xc3\xa4neeseen QF 2 naulan Mk II -tykkiin. Etuna ty\xc3\xb6ss\xc3\xa4 oli se, ett\xc3\xa4 ensimm\xc3\xa4isen maailmansodan aikaisissa varastoissa oli runsaasti 2 naulan tykin ammuksia. Rahoituksen puutteiden vuoksi suunnitellut aseet saatiin k\xc3\xa4ytt\xc3\xb6\xc3\xb6n vasta 1930-luvulla._NEWLINE_Ensimm\xc3\xa4iset asennukset olivat 11,8 - 17,35 tonnia. Kahdeksanputkiset Mark V ja Mark VI asennukset soveltuivat risteilij\xc3\xb6ihin ja niit\xc3\xa4 suurempiin aluksiin. Vuodesta 1935 alkaen toimitettiin neliputkista VII asennusta, joka oli puolet kahdeksanputkisesta asennuksesta. Neliputkinen asennus soveltui h\xc3\xa4vitt\xc3\xa4jiin ja niit\xc3\xa4 suurempiin aluksiin. Moniputkiset asennukset vaativat nelj\xc3\xa4 erilaista asetta ja niit\xc3\xa4 kutsuttiin lempinimell\xc3\xa4 Chicago Piano._NEWLINE_Yksiputkiset manuaalinen Mark VIII ja s\xc3\xa4hk\xc3\xb6toiminen Mark XVI olivat my\xc3\xb6s laajalti k\xc3\xa4yt\xc3\xb6ss\xc3\xa4. Niit\xc3\xa4 sijoitettiin p\xc3\xa4\xc3\xa4asiassa keveisiin saattajiin kuten korvetteihin ja rannikkopuolustusaluksiin kuten moottoritykkiveneisiin.'